আজ ৯ আগস্ট বিশ্ব আদিবাসী দিবস। ১৯৮২ সালের এই দিনে ফ্রান্সের জেনেভা শহরে জাতিসংঘের আদিবাসী বিষয়ক কার্যনির্বাহী কমিটির মিটিংয়ে ৯ আগস্টকে বিশ্ব আদিবাসী দিবস হিসাবে নির্ধারণ করা হয় এবং ১৯৯৪ সালের জাতিসংঘ সাধারণ পরিষদে সম্মেলনে এ দিবসকে বিশ্ব আদিবাসী দিবস রূপে ঘোষণা করা হয়। এরপর থেকে সারা বিশ্ব প্রতিবছর বিশ্বে ৯ আগস্ট বিশ্ব আদিবাসী দিবস পালন করে আসছে। বর্তমান বিশ্বে ৩৭ কোটি আদিবাসী জনগোষ্ঠীর বাস- যা বিশ্বের মোট জনসংখ্যার শতকরা ৫ ভাগ। বিশ্বের ৯০ টি দেশে এই ৩৭ কোটি আদিবাসী জনগোষ্ঠী ছড়িয়ে ছিটিয়ে বসবাস করে। তারা বিশ্বের ৭ হাজার ভাষা ও ৫ হাজার স্বতন্ত্র সংস্কৃতির প্রতিনিধিত্ব করে থাকে। প্রত্যেক বছর বিশ্ব আদিবাসী দিবসের একটি থিম থাকে। এ বছর বিশ্ব আদিবাসী দিবসের মূল প্রতিপাদ্য বিষয় হচ্ছে- “Indigenous peoples’ migration and movement.” বাংলাদেশ আদিবাসী ফোরাম এর বাংলা করেছে, ‘আদিবাসী জনগোষ্ঠীর দেশান্তর ও প্রতিরোধের সংগ্রাম’।বিশ্ব আদিবাসী দিবস উপলক্ষে বিশ্বের এই প্রান্তিক জনগোষ্ঠীর প্রতি অগ্রীম শুভেচ্ছা ও শুভ কামনা জানাই।